Artiklist Raadiotööstuse arenemisvõimalustest Eestis ajakirjas Raadio Nr 25 13. 08. 1927:    "... Peamiselt seisneb see töö /raadiovastuvõtjate valmistamine/ selles, et vastuvõtjaid välismaa üksikosadest kokku monteeritakse; mõned tööstused valmistavad ka lihtsamaid üksikosi. Vastuvõtteaparaate ehitavad meil A-S Tormolen & Ko, A-S Kapsi & Ko, A-S Tartu Telefonivabrik, K-M Radiophon, E. Nysten, H. Lohmann, Mercado jt vähemad ettevõtted Tallinnas, Tartus ning teisteski linnades. Peale vastuvõtjate ehitab AS Kapsi & Ko ka telegraafisaatejaamu ning mõningaid nende juurde kuuluvaid üksikosi, Tartu Telefonivabrik peatelefone ja Radiophon ning E. Nysten poole ja transformaatoreid.  Need tööstused on  asutatud raadioäride juurde ja varustavad aparaatidega eeskätt oma kauplusi. Peale selle töötab meil kaks erilist tööstust raadio alal, nimelt Luxi ja ins Raagi patareitööstused. See olekski kõik. ..." K. K.